Afgørelse truffet af Det Blandede EØS-udvalg

nr. 60/1999

af 30. april 1999

om ændring af protokol 21 til EØS-aftalen om gennemførelse af konkurrencereglerne for virksomheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Protokol 21 til aftalen blev ændret ved afgørelse nr. 77/98 truffet af Det Blandede EØS-udvalg den 31. juli 1998(1).

(2) Kommissionens forordning (EF) nr. 2842/98 af 22. december 1998 om høring af parter i visse procedurer efter EF-traktatens artikel 85 og 86(2) bør indarbejdes i aftalen.

(3) Kommissionens forordning (EF) nr. 2843/98 af 22.december om form, indhold og andre enkeltheder i forbindelse med ansøgninger og anmeldelser indgivet i henhold til Rådets forordning (EØF) nr. 1017/68, (EØF) nr. 4056/86 og (EØF) nr. 3975/87 om anvendelse af konkurrencereglerne i transportsektoren(3) bør indarbejdes i aftalen.

(4) Forordning (EF) nr. 2842/98 ophæver Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 og Kommissionens forordning (EØF) nr. 1630/69 af 8. august 1969 vedrørende høringer i henhold til artikel 26, stk. 1 og 2, i Rådets forordning (EØF) nr. 1017/68 samt afsnit II i Kommissionens forordning (EØF) nr. 4260/88 af 16. december 1988 om meddelelser, klager, ansøgninger og høringer i henhold til Rådets forordning (EØF) nr. 4056/86 om fastsættelse af de nærmere retningslinjer for anvendelsen af traktatens artikel 85 og 86 på søtransport og afsnit II i Kommissionens forordning (EØF) nr. 4261/88 af 16. december 1988 om klager, ansøgninger og høringer i henhold til forordning (EØF) nr. 3975/87 omfastsættelse af fremgangsmåden ved anvendelse af konkurrencereglerne på virksomheder i luftfartssektoren, som er indarbejdet i aftalen, og som derfor skal ophæves i henhold til aftalen.

(5) Forordning (EF) nr. 2843/98 ophæver Kommissionens forordning (EØF) nr. 1629/69 af 8. august 1969 vedrørende form, indhold og andre enkeltheder i forbindelse med klager i henhold til artikel 10, ansøgninger i henhold til artikel 12 og anmeldelser i henhold til artikel 14, stk. 1, i Rådets forordning (EØF) nr. 1017/68, afsnit I i Kommissionens forordning (EØF) nr. 4260/88 af 16. december 1988 om meddelelser, klager, ansøgninger og høringer i henhold til Rådets forordning (EØF) nr. 4056/86 om fastsættelse af de nærmere retningslinjer for anvendelsen af traktatens artikel 85 og 86 på søtransport og afsnit I i Kommissionens forordning (EØF) nr. 4261/88 af 16. december 1988 om klager, ansøgninger og høringer in henhold til Rådets forordning (EØF) nr. 3975/87 om fastsættelse af fremgangsmåden ved anvendelse af konkurrencereglerne på virksomheder i luftfartssektoren, som er indarbejdet i aftalen, og som derfor skal ophæves i henhold til aftalen.

(6) Listen i artikel 3, stk. 1, i protokol 21 til aftalen gengiver den almindelige situation for fællesskabsretten på dette område.

(7) Forordning (EF) nr. 2842/98 og (EF) nr. 2843/98 bør anføres på listen i artikel 3, stk. 1 i protokol 21 til aftalen, og Kommissionens forordning nr. 99/63/EØF, (EØF) nr. 1629/69, (EØF) nr. 1630/69, (EØF) nr. 4260/88 og (EØF) nr. 4261/88 bør slettes på listen i denne artikel -

TRUFFET FØLGENDE AFGØRELSE:

Artikel 1

1. Punkt 5 (Kommissionens forordning nr. 99/63/EØF) i artikel 3, stk. 1 i protokol 21 til aftalen affattes således:

"5. 398 R 2842: Kommissionens forordning (EF) nr. 2842/98 af 22. december 1998 om høring af parter i visse procedurer efter EF-traktatens artikel 85 og 86 (EFT L 354 af 30.12.1998, s. 18)."

2. I artikel 3, stk. 1, i protokol 21 til aftalen indsættes følgende punkt efter punkt 14 (Kommissionens forordning (EØF) nr. 4261/88):

"15. 398 R 2842: Kommissionens forordning (EF) nr. 2842/98 af 22. december 1998 om høring af parter i visse procedurer efter EF-traktatens artikel 85 og 86 (EFT L 354 af 30.12.1998, s. 18)."

Artikel 2

I artikel 3, stk. 1, i protokol 21 til aftalen indsættes følgende punkt efter punkt 15 (Kommissionens forordning (EF) nr. 2842/98):

"16. 398 R 2843: Kommissionens forordning (EF) nr. 2843/98 af 22. december 1998 om form, indhold og andre enkeltheder i forbindelse med ansøgninger og anmeldelser indgivet i henhold til Rådets forordning (EØF) nr. 1017/68, (EØF) nr. 4056/86 og (EØF) nr. 3975/87 om anvendelse af konkurrencereglerne i transportsektoren (EFT L 354 af 30.12.1998, s. 22)."

Artikel 3

Punkt 8 (Kommissionens forordning (EØF) nr. 1629/69), punkt 9 (Kommissionens forordning (EØF) nr. 1630/69, punkt 12 (Kommissionens forordning (EØF) nr. 4260/88 og punkt 14 (Kommissionens forordning (EØF) nr. 4261/88) i artikel 3, stk. 1, i protokol 21 til aftalen udgår.

Artikel 4

Teksterne til Kommissionens forordning (EF) nr. 2842/98 og (EF) nr. 2843/98 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 5

Denne afgørelse træder i kraft den 1. maj 1999, forudsat at Det Blendede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 6

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 30. april 1999.

På Det Blandede EØS-udvalgs vegne

F. Barbaso

Formand

(1) EFT L 172 af 8.7.1999, s. 56.

(2) EFT L 354 af 30.12.1998, s. 18.

(3) EFT L 354 af 30.12.1998, s. 22.